તાજેતરમાં સોશિયલ મીડિયામાં એક વીડિયો વાયરલ થયો છે જેમાં ત્રણ દલિત યુવાનોને માત્ર ગામનાં તળાવમાં નહાવાની સજા આપવામાં આવી હતી. પહેલા તેમને ઢોર માર મારવામાં આવ્યો અને ત્યાર બાદ તેમને નિર્વસ્ત્ર કરી ગામમાં ફરેવવામાં આવ્યા હતા. જો કે આ મામલે મહારાષ્ટ્રનાં સામાજીક કલ્યાણ મંત્રી દિલીપ કાંબલેએ મીડિયાને જણાવ્યું કે, આ સંબંધમાં બે લોકોની ધરપકડ કરવામાં આવી છે અને આગળ તપાસ હાથ ધરવામાં આવી છે. વળી બીજી તરફ કેન્દ્રીય સામાજીક કલ્યાણ મંત્રી રામદાસ અઠાવલે આ ઘટનાની નિંદા કરી અને કહ્યુ કે, દોશીઓ સામે કડક પગલા લેવામાં આવશે.